               EUROOPAN KOMISSIO
            Bryssel 14.12.2018
            COM(2018) 837 final
            2018/0425(NLE)
            Ehdotus
            NEUVOSTON PÄÄTÖS
            Euroopan unionin ja Japanin välisellä talouskumppanuussopimuksella perustetussa viinityöryhmässä Euroopan unionin puolesta otettavasta kannasta Japanista peräisin olevien viinialan tuotteiden tuonnissa Euroopan unioniin todistuksina käytettävien lomakkeiden ja omaa vahvistusta koskevien sääntöjen osalta

               PERUSTELUT

               1.Ehdotuksen kohde

               Tämä ehdotus koskee päätöstä viinityöryhmässä unionin puolesta otettavan kannan vahvistamisesta, silloin kun tämän elimen on määrä on antaa suunniteltu päätös Japanista peräisin olevien viinialan tuotteiden tuonnissa Euroopan unioniin todistuksena käytettävistä lomakkeista ja omaa vahvistusta koskevista säännöistä. Tällä ehdotuksella pyritään varmistamaan, että viinityöryhmä voi hyväksyä edellä mainitun päätöksen Euroopan unionin ja Japanin välisen talouskumppanuussopimuksen tullessa voimaan (1. helmikuuta 2019).

               2.Ehdotuksen tausta

               2.1.Talouskumppanuussopimus

               Euroopan unionin ja Japanin välisellä talouskumppanuussopimuksella, jäljempänä ’sopimus’, pyritään vapauttamaan ja helpottamaan kauppaa ja investointeja sekä tukemaan osapuolten tiiviitä taloussuhteita. Sopimus tulee voimaan [voimaantulopäivä].

               2.2.Viinityöryhmä

               Sopimuksen 22.4 artiklalla perustetaan viinityöryhmä. Viinityöryhmä vastaa sopimuksen C jakson ja liitteen 2-E tehokkaasta täytäntöönpanosta ja toiminnasta.

               2.3.Suunniteltu viinityöryhmän päätös

               Sopimuksen 2.35 artiklan 3 kohdan mukaan viinityöryhmä pitää ensimmäisen kokouksensa sopimuksen voimaantulopäivänä. Viinityöryhmän on määrä hyväksyä [voimaantulopäivänä] pidettävässä ensimmäisessä kokouksessaan päätös Japanista peräisin olevien viinialan tuotteiden tuonnissa Euroopan unioniin todistuksena käytettävistä lomakkeista ja omaa vahvistusta koskevista säännöistä, jäljempänä ’suunniteltu säädös’.

               Suunnitellun säädöksen tarkoituksena on panna tehokkaasti täytäntöön sopimuksen C jakso ja liite 2-E ja erityisesti sen 2.28 artiklan 1 kohta.

               3.Unionin puolesta otettava kanta

               Euroopan unionin ja Japanin välisen talouskumppanuussopimuksen, josta komissio on antanut ehdotuksen neuvoston päätökseksi COM (2018) 192 final, yhdessä jaksossa, ns. viinipaketissa, käsitellään kattavasti viinin viennin vastavuoroista helpottamista. Jaksolla muun muassa poistetaan sopimuksen voimaantulohetkellä kaikki eurooppalaisten viinien ja kuohuviinien tullit Japanin viennin osalta, suojataan Japanin alueella noin 130 EU:n viinien maantieteellistä merkintää, hyväksytään useita EU:n viininvalmistusmenetelmiä, mukaan lukien viinissä käytettävät ainesosat, ja hyväksytään viinityöryhmän päätöksellä yksinkertaistettu todistusmenettely EU:hun tuotaville japanilaisille viineille.

               Liitteenä olevalla työryhmän suunnitellulla säädöksellä mahdollistetaan tämän laajan jakson täytäntöönpano vahvistamalla lomakkeet, joita käytetään todistuksena Japanista peräisin olevien viinialan tuotteiden tuonnissa Euroopan unioniin, ja omaa vahvistusta koskevat säännöt.

               Omaan vahvistukseen liittyvät lomakkeet ja säännöt ovat johdonmukaisia niiden Euroopan unionin toimintatapojen kanssa, jotka koskevat kaupan helpottamista sekä sellaisten kolmansien maiden kanssa tehtävää petostentorjuntayhteistyötä, joiden kanssa unioni on tehnyt sopimuksen.

               Sen vuoksi niiden hyväksymiselle olisi annettava lupa.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  1
               .

               4.1.2.Soveltaminen tässä asiassa

               Viinityöryhmä on sopimuksella perustettu elin.

               Säädös, joka viinityöryhmän on määrä antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla sopimuksen 1.3 artiklan mukaisesti.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen tässä asiassa

               Suunnitellun säädöksen pääasiallinen tarkoitus ja sisältö liittyvät viinialan tuotteiden kaupan vapauttamiseen ja helpottamiseen.

               Sen vuoksi ehdotetun päätöksen aineellinen oikeusperusta on SEUT-sopimuksen 207 artikla.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 207 artikla yhdessä SEUT-sopimuksen 218 artiklan 9 kohdan kanssa.

               5.Suunnitellun säädöksen julkaiseminen

               Koska EU:n tulliviranomaisten ja tuojien on pantava täytäntöön viinityöryhmän säädöksessä vahvistetut vaatimukset, on aiheellista julkaista säädös Euroopan unionin virallisessa lehdessä sen jälkeen kun se on hyväksytty.

               2018/0425 (NLE)

               Ehdotus

               NEUVOSTON PÄÄTÖS

               Euroopan unionin ja Japanin välisellä talouskumppanuussopimuksella perustetussa viinityöryhmässä Euroopan unionin puolesta otettavasta kannasta Japanista peräisin olevien viinialan tuotteiden tuonnissa Euroopan unioniin todistuksina käytettävien lomakkeiden ja omaa vahvistusta koskevien sääntöjen osalta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan unionin ja Japanin välinen talouskumppanuussopimus, jäljempänä ’sopimus’, tehtiin neuvoston päätöksellä […]
                  2
               . Se tulee voimaan [1 päivänä helmikuuta 2019].

               (2)Sopimuksen 2.28 artiklan 2 kohdan mukaisesti viinityöryhmän on päätöksellä hyväksyttävä mainitun artiklan 1 kohdan täytäntöön panemista koskevat säännöt, joilla vahvistetaan Japanista peräisin olevien viinialan tuotteiden tuonnin ja myynnin todistusmenettelyt ja erityisesti käytettävät lomakkeet ja todistuksessa annettavat tiedot.

               (3) Sopimuksen 2.35 artiklan 2 kohdan a alakohdassa määrätään, että viinityöryhmän tehtäviin kuuluu omaa vahvistusta koskevien sääntöjen vahvistaminen.

               (4)Sopimuksen 2.35 artiklan 3 kohdan mukaan viinityöryhmä pitää ensimmäisen kokouksensa sopimuksen voimaantulopäivänä.

               (5)Viinityöryhmän on määrä hyväksyä [1 päivänä helmikuuta 2019 / sopimuksen voimaantulopäivänä] pidettävässä ensimmäisessä kokouksessaan päätös Japanista peräisin olevien viinialan tuotteiden tuonnissa Euroopan unioniin todistuksina käytettävistä lomakkeista ja omaa vahvistusta koskevista säännöistä, jotta voidaan varmistaa sopimuksen tehokas täytäntöönpano ja samalla yksinkertaistaa Japanista peräisin olevien viinialan tuotteiden tuontia. Suunnitellut omaa vahvistusta koskevat lomakkeet ja säännöt ovat johdonmukaisia niiden unionin toimintatapojen kanssa, jotka koskevat kaupan helpottamista sekä sellaisten kolmansien maiden kanssa tehtävää petostentorjuntayhteistyötä, joiden kanssa unioni on tehnyt sopimuksen.

               (6)On aiheellista vahvistaa viinityöryhmässä unionin puolesta otettava kanta, koska viinityöryhmän päätös tulee olemaan unionia sitova,

               ON HYVÄKSYNYT TÄMÄN PÄÄTÖKSEN:

               1 artikla

               Viinityöryhmän ensimmäisessä kokouksessa unionin puolesta otettava kanta perustuu tähän päätökseen liitettyyn viinityöryhmän päätösluonnokseen.

               2 artikla

               Kun viinityöryhmän päätös on hyväksytty, se julkaistaan Euroopan unionin virallisessa lehdessä.

               3 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (2)

                        EUVL L […], […], s. […].

    ---documentbreak---

               EUROOPAN KOMISSIO
            Bryssel 14.12.2018
            COM(2018) 837 final
            LIITE
            ehdotukseen
            NEUVOSTON PÄÄTÖKSEKSI
            Euroopan unionin ja Japanin välisellä talouskumppanuussopimuksella perustetussa viinityöryhmässä Euroopan unionin puolesta otettavasta kannasta Japanista peräisin olevien viinialan tuotteiden tuonnissa Euroopan unioniin todistuksina käytettävien lomakkeiden ja omaa vahvistusta koskevien sääntöjen osalta

               LIITE

               EU:N JA JAPANIN VIINITYÖRYHMÄN PÄÄTÖS N:o 1,

               annettu….,

               Japanista peräisin olevien viinialan tuotteiden tuonnissa Euroopan unioniin todistuksina käytettävistä lomakkeista ja omaa vahvistusta koskevista säännöistä

               VIINITYÖRYHMÄ, joka

               ottaa huomioon Euroopan unionin ja Japanin välisen talouskumppanuussopimuksen, jäljempänä ’sopimus’, ja erityisesti sen 2.28 ja 2.35 artiklan,

               sekä katsoo seuraavaa:

               (1)Euroopan unionin ja Japanin välinen talouskumppanuussopimus, jäljempänä ’sopimus’, tulee voimaan [1 päivänä helmikuuta 2019].

               (2)Sopimuksen 22.4 artiklalla perustetaan viinityöryhmä, joka vastaa muun muassa sopimuksen C jakson ja liitteen 2-E tehokkaasta täytäntöönpanosta ja toiminnasta.

               (3)Sopimuksen 2.28 artiklan mukaan Japanin lakien ja määräysten mukaisesti varmennettu todistus, johon sisältyy Japanin toimivaltaisen viranomaisen hyväksymän tuottajan oma vahvistus, on riittävä asiakirja näytöksi siitä, että Japanista peräisin olevien viinialan tuotteiden tuontia ja myyntiä Euroopan unioniin koskevat vaatimukset on täytetty.

               (4)Sopimuksen 2.28 artiklan 2 kohdan a alakohdan mukaan todistuksissa käytettävät lomakkeet ja todistuksissa annettavat tiedot on hyväksyttävä sopimuksen 22.4 artiklalla perustetun viinityöryhmän päätöksellä.

               (5)Sopimuksen 2.35 artiklan 2 kohdan a alakohdan mukaan viinityöryhmän on hyväksyttävä omaa vahvistusta koskevat säännöt,

               ON PÄÄTTÄNYT SEURAAVAA:

               1 artikla

               1.Japanin lakien ja määräysten mukaisesti varmennetuissa todistuksissa käytettävä lomake esitetään tämän päätöksen liitteessä I.

               2.Japanin toimivaltaisen viranomaisen hyväksymän tuottajan laatimassa omassa vahvistuksessa käytettävä lomake esitetään tämän päätöksen liitteessä II.

               3.Japanin toimivaltaisen viranomaisen hyväksymän tuottajan omaa vahvistusta koskevat säännöt esitetään tämän päätöksen liitteessä III.

               2 artikla

               Tämä asetus tulee voimaan [1 päivänä helmikuuta 2019 / sopimuksen voimaantulopäivänä].

                     Viinityöryhmän puolesta

                     […]

               LIITE I

               OLUTALAN KANSALLISEN TUTKIMUSINSTITUUTIN JAPANISTA PERÄISIN OLEVIEN VIINIALAN TUOTTEIDEN TUONTIA VARTEN LAATIMAN TODISTUKSEN MALLI
                  1

                        1. Viejä (koko nimi ja osoite)

                        Asiakirjan antava kolmas maa:  JAPANI

                        Yksinkertaistettu VI 1 -sarjanumero
                           2
                        :

                        ASIAKIRJA VIININ, VIINIRYPÄLEMEHUN TAI RYPÄLEEN PURISTEMEHUN EUROOPAN UNIONIIN TUONTIA VARTEN

                        2. Vastaanottaja (nimi ja osoite)

                        3. Tullin leima (ainoastaan EU:n viralliseen käyttöön)

                        4. Kuljetusväline ja muut kuljetukseen liittyvät tiedot
                           3

                        5. Purkupaikka (jos eri kuin kohdassa 2)

                        6. Tuontituotteen kuvaus
                           4

                        7. Määrä l/hl/kg

                        8. Säiliöiden määrä
                           5

                        9. Vahvistus

                        ”Edellä kuvattu tuote on tarkoitettu suoraan ihmisravinnoksi, ja se on Euroopan unionin ja Japanin välisen talouskumppanuussopimuksen 2 luvun C jaksossa hyväksyttyjen määritelmien ja viininvalmistusmenetelmien mukainen.”

                        Tuottajan nimi ja osoite:

                        Toimivaltaisen viranomaisen koko nimi ja osoite:                               Paikka ja päivämäärä:

                        National Research Institute of Brewing

                        under the supervision of the Ministry of Finance of Japan

                        3-7-1, Kagamiyama, Higashihiroshima, Hiroshima, Japan

                        Toimivaltaisen viranomaisen leima:

                        Toimivaltaisen viranomaisen allekirjoitus, nimi ja asema:

               Myönnettyjä määriä koskevat tiedot (luovutus vapaaseen liikkeeseen ja otteiden antaminen)

                        Määrä

                        10. Vapaaseen liikkeeseen luovutusta koskevan tulliasiakirjan sekä otteen numero ja päivämäärä

                        11. Vastaanottajan koko nimi ja osoite (ote)

                        12. viran

                        omaisen

                        leima

                        Toimivaltaisen

                        Käytettävissä

                        Myönnetty

                        Käytettävissä

                        Myönnetty

                        Käytettävissä

                        Myönnetty

                        13. Lisähuomautukset

               LIITE II

               JAPANISTA PERÄISIN OLEVIEN VIINIALAN TUOTTEIDEN TUONTIA EUROOPAN UNIONIIN KOSKEVAN OMAN VAHVISTUKISEN MALLI
                  6

                        1. Viejä (koko nimi ja osoite)

                        Asiakirjan antava kolmas maa:  JAPANI

                        Yksinkertaistettu VI 1 -sarjanumero
                           7
                        :

                        ASIAKIRJA VIININ, VIINIRYPÄLEMEHUN TAI RYPÄLEEN PURISTEMEHUN EUROOPAN UNIONIIN TUONTIA VARTEN

                        2. Vastaanottaja (nimi ja osoite)

                        3. Tullin leima (ainoastaan EU:n viralliseen käyttöön)

                        4. Kuljetusväline ja muut kuljetukseen liittyvät tiedot
                           8

                        5. Purkupaikka (jos eri kuin kohdassa 2)

                        6. Tuontituotteen kuvaus
                           9

                        7. Määrä l/hl/kg

                        8. Säiliöiden määrä
                           10

                        9. Vahvistus

                        ”Edellä kuvattu tuote on tarkoitettu suoraan ihmisravinnoksi, ja se on Euroopan unionin ja Japanin välisen talouskumppanuussopimuksen 2 luvun C jaksossa hyväksyttyjen määritelmien ja viininvalmistusmenetelmien mukainen. Japanin verovirasto on nimenomaisesti hyväksynyt tuotteen tuottajan viinin tuottajaksi, ja olutalan kansallinen tutkimuslaitos on antanut sille luvan antaa oma vahvistus. Tuottaja on olutalan kansallisen tutkimuslaitoksen valvonnassa.”

                        Hyväksytyn tuottajan nimi, osoite ja rekisteröintinumero/lupanumero:

                        Toimivaltaisen viranomaisen koko nimi ja osoite:                   Paikka ja päivämäärä:

                        National Research Institute of Brewing

                        under the supervision of the Ministry of Finance of Japan

                        3-7-1, Kagamiyama, Higashihiroshima, Hiroshima, Japan

                        Hyväksytyn tuottajan leima:                                     Hyväksytyn tuottajan allekirjoitus:

                        10. MÄÄRITYSSELOSTE (josta käy ilmi edellä kuvatun tuotteen analyyttiset ominaisuudet)

                        RYPÄLEEN PURISTEMEHU JA VIINIRYPÄLEMEHU:

                         Näitä tietoja ei tarvitse esittää.

                        VIINI JA KÄYMISTILASSA OLEVA RYPÄLEEN PURISTEMEHU:

                        - Todellinen alkoholipitoisuus:

                        KAIKKI TUOTTEET:

                        - Kokonaisrikkidioksidi:

                        - Kokonaishappopitoisuus:

                        Hyväksytyn tuottajan leima:                                    Paikka ja päivämäärä:

                        Hyväksytyn tuottajan allekirjoitus, nimi ja asema:

                        Myönnettyjä määriä koskevat tiedot (luovutus vapaaseen liikkeeseen ja otteiden antaminen)

                        Määrä

                        11. Vapaaseen liikkeeseen luovutusta koskevan tulliasiakirjan sekä otteen numero ja päivämäärä

                        12. Vastaanottajan koko nimi ja osoite (ote)

                        13. Toimivaltaisen

                        viran

                        omaisen

                        leima

                        Käytettävissä

                        Myönnetty

                        Käytettävissä

                        Myönnetty

                        Käytettävissä

                        Myönnetty

                        14. Lisähuomautukset

               Liite III

               Omaa vahvistusta koskevat säännöt

               1.Olutalan kansallinen tutkimusinstituutti, joka on Japanin valtiovarainministeriön valvonnassa,

               i)nimittää erikseen hyväksytyt japanilaiset tuottajat, joilla on lupa laatia Euroopan unionin ja Japanin välisen talouskumppanuussopimuksen 2.28 artiklassa tarkoitettu oma vahvistus;

               ii)valvoo ja tarkkailee hyväksyttyjä tuottajia; ja

               iii)ilmoittaa Euroopan unionille

               ·kaksi kertaa vuodessa – tammikuussa ja heinäkuussa – hyväksyttyjen tuottajien nimet ja osoitteet sekä niiden viralliset rekisteröintinumerot, ja

               ·viipymättä kaikista hyväksyttyjen tuottajien nimien ja osoitteiden muutoksista tai hyväksynnän peruutuksista.

               2.Euroopan unioni julkaisee ja päivittää viipymättä hyväksyttyjen tuottajien nimet ja osoitteet luettelossa, joka käsittää kolmansien maiden toimivaltaiset viranomaiset, nimetyt laboratoriot ja hyväksytyt viinintuottajat ja käsittelijät, jotka laativat VI-1 -asiakirjoja viinin EU:hun tuontia varten, ja joka on saatavilla Euroopan komission virallisella verkkosivustolla osoitteessa

               ec.europa.eu/agriculture/sites/agriculture/files/wine/lists/06.

                     (1)

                        Euroopan unionin ja Japanin välisen talouskumppanuussopimuksen 2.28 artiklan mukaisesti.

                     (2)

                        Kansallisen olutalan tutkimuslaitoksen antama erän jäljitysnumero.

                     (3)

                        Ilmoitetaan: EU:hun saapumispaikkaan käytetty kuljetus; tiedot kuljetusmuodosta (vesiliikennealus, ilma-alus jne.) ja vesiliikennealuksen jne. nimi.

                     (4)

                        Ilmoitetaan seuraavat tiedot:- Myyntinimitys sellaisena kuin se on ilmoitettu etiketissä (esimerkiksi tuottajan ja viininviljelyalueen nimi, tuotenimi jne.)- Alkuperämaan nimi: [Merkitään ”Japani”]- Tarvittaessa maantieteellisen merkinnän nimi- Todellinen alkoholipitoisuus tilavuusprosentteina- Tuotteen väri (vain ”punainen”, ”rosee tai ”valkoinen”)- Yhdistetyn nimikkeistön (CN) koodi.

                     (5)

                        Säiliöllä tarkoitetaan alle 60 litran astiaa. Säiliöiden lukumäärä voi olla pullojen määrä.

                     (6)

                        Euroopan unionin ja Japanin välisen talouskumppanuussopimuksen 2.28 artiklan mukaisesti.

                     (7)

                        Olutalan kansallisen tutkimuslaitoksen antama erän jäljitysnumero.

                     (8)

                        Ilmoitetaan: EU:hun saapumispaikkaan käytetty kuljetus: tiedot kuljetusmuodosta (vesiliikennealus, ilma-alus jne.) ja vesiliikennealuksen jne. nimi.

                     (9)

                        Ilmoitetaan seuraavat tiedot:- Myyntinimitys sellaisena kuin se on ilmoitettu etiketissä (esimerkiksi tuottajan ja viininviljelyalueen nimi, tuotenimi jne.)- Alkuperämaan nimi: [Merkitään ”Japani”]- Tarvittaessa maantieteellisen merkinnän nimi- Todellinen alkoholipitoisuus tilavuusprosentteina- Tuotteen väri (vain ”punainen”, ”rosee tai ”valkoinen”)- Yhdistetyn nimikkeistön (CN) koodi.

                     (10)

                        Säiliöllä tarkoitetaan alle 60 litran astiaa. Säiliöiden lukumäärä voi olla pullojen määrä.


               EUROOPAN KOMISSIO
            Bryssel 15.2.2019
            COM(2019) 82 final
            2019/0039(NLE)
            Ehdotus
            NEUVOSTON PÄÄTÖS
            Euroopan unionin puolesta tehtävästä ehdotuksesta metoksikloorin lisäämiseksi pysyviä orgaanisia yhdisteitä koskevan Tukholman yleissopimuksen liitteeseen A

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  Pysyviä orgaanisia yhdisteitä koskeva Tukholman yleissopimus, jäljempänä ’yleissopimus’, hyväksyttiin neuvoston päätöksellä 2006/507/EY
                     1
                  , ja se tuli voimaan 17. toukokuuta 2004. Yleissopimuksen tavoitteena on suojella ihmisten terveyttä ja ympäristöä pysyviltä orgaanisilta yhdisteiltä (POP). Yleissopimus muodostaa ennalta varautumiseen perustuvat puitteet, ja sen tarkoituksena on lopettaa pysyvien orgaanisten yhdisteiden tuotanto, käyttö, tuonti ja vienti, huolehtia yhdisteiden turvallisesta käsittelystä ja loppusijoituksesta ja vähentää tiettyjen tahattomasti tuotettujen orgaanisten yhdisteiden päästöjä tai poistaa ne.

                  Sitoumukset, jotka on annettu yleissopimuksessa sekä neuvoston päätöksellä 259/2004/EY
                     2
                   hyväksytyssä, valtiosta toiseen tapahtuvaa ilman epäpuhtauksien kaukokulkeutumista koskevaan vuoden 1979 yleissopimukseen liittyvässä pysyviä orgaanisia yhdisteitä koskevassa pöytäkirjassa, jäljempänä ’pöytäkirja’, on pantu unionin lainsäädännössä täytäntöön Euroopan parlamentin ja neuvoston asetuksella (EY) N:o 850/2004
                     3
                  .

                  Yleissopimuksen 8 artiklan 1 kohdassa määrätään, että sopimuspuoli voi toimittaa sihteeristölle ehdotuksen kemikaalin sisällyttämisestä yleissopimuksen liitteeseen A, B ja/tai C, minkä jälkeen pysyvien orgaanisten yhdisteiden arviointikomitea, jäljempänä ’POP RC’, arvioi ehdotuksen 8 artiklan 3 ja 4 kohdan mukaisesti. Ehdotuksessa on annettava liitteessä D täsmennetyt tiedot.  Sopimuspuolten konferenssi päättää POP RC:n suosituksen perusteella, sisällytetäänkö aine liitteeseen A (lopetus), liitteeseen B (rajoittaminen) ja/tai liitteeseen C (tahaton tuottaminen). Liitteisiin tehtävien muutosten hyväksymismenettelystä määrätään yleissopimuksen 22 artiklassa.

                  Metoksikloorin käyttö tehoaineena on kielletty Euroopan unionissa kasvinsuojeluaineissa Euroopan parlamentin ja neuvoston asetuksen (EY) N:o 1107/2009
                     4
                   nojalla ja biosidivalmisteissa Euroopan parlamentin ja neuvoston asetuksen (EU) N:o 528/2012
                     5
                   nojalla. Lisäksi metoksiklooria ei ole rekisteröity Euroopan parlamentin ja neuvoston asetuksen (EY) N:o 1907/2006
                     6
                   mukaisesti ja näin ollen sitä ei saa valmistaa eikä saattaa markkinoille unionissa määriä, jotka ovat yksi tonni tai enemmän valmistajaa tai maahantuojaa kohti vuodessa.

                  Kun otetaan huomioon tiedot metoksikloorin luontaisista ominaisuuksista, joita on arvioitu yleissopimuksen liitteessä D esitettyjen kriteerien perusteella, voidaan päätellä, että metoksikloori on hitaasti hajoava, biokertyvä ja myrkyllinen.  Lisäksi metoksikloori voi kulkeutua kauas ja sitä on löydetty hyvinkin kaukana, esimerkiksi arktisilta alueilta. Metoksikloorin hitaasta hajoavuudesta, biokertyvyydestä ja myrkyllisyydestä sekä kaukokulkeutumisesta saatavilla olevien tietojen perusteella esitetään, että metoksikloori täyttää yleissopimuksen liitteessä D olevat kriteerit ja sitä olisi sen vuoksi pidettävä pysyvänä orgaanisena yhdisteenä. Arvioinnin yksityiskohdat ovat saatavilla tieteellisessä aineistossa, joka liitetään ehdotukseen metoksikloorin sisällyttämisestä Tukholman yleissopimuksen liitteeseen A.

                  Vaikka metoksikloorin käyttö tehoaineena kasvinsuojeluaineissa ja biosidivalmisteissa kiellettiin unionissa joitakin vuosia sitten eikä muita käyttötarkoituksia tunneta, ei voida sulkea pois sitä, että metoksiklooria valmistetaan tai käytetään taikka siitä aiheutuu päästöjä muissa maissa. Koska tämä kemikaali voi kulkeutua ympäristössä kauas, kansallisella tai unionin tasolla toteutetut toimenpiteet eivät riitä turvaamaan ympäristön ja ihmisten terveyden suojelun korkeaa tasoa, vaan tämä edellyttää laajempia kansainvälisiä toimia.

                  On asianmukaista, että syyskuussa 2019 pidettävässä seuraavassa POP RC:n kokouksessa komissio esittää unionin puolesta Tukholman yleissopimuksen sihteeristölle ehdotuksen metoksikloorin sisällyttämisestä liitteeseen A. Ehdotusta tarkastellaan yleissopimuksessa esitettyjen kriteerien ja menettelyjen mukaisesti ennen kuin sopimuspuolten konferenssi tekee päätöksen.

               •Yhdenmukaisuus muiden alaa koskevien politiikkojen säännösten kanssa

                  Ehdotus on linjassa asetuksen (EY) N:o 850/2004 kanssa, jolla pannaan täytäntöön Tukholman yleissopimus unionissa, ja täydentää sen täytäntöönpanoa. Se on täysin yhdenmukainen tavoitteen kanssa, jonka mukaan ihmisen terveyttä ja ympäristöä on suojeltava pysyviltä orgaanisilta yhdisteiltä.

               •Yhdenmukaisuus unionin muiden politiikkojen kanssa

                  Ehdotus on yhdenmukainen asetuksen (EY) N:o 1107/2009 ja asetuksen (EU) N:o 528/2012 kanssa, koska molemmissa säädetään kriteeristä, joiden mukaan hitaasti hajoavien, biokertyvien ja myrkyllisten aineiden sekä POP-yhdisteiksi luokiteltujen aineiden käyttöä ja markkinoille saattamista ei sallita. On laadittu yhteisymmärrysasiakirja
                     7
                  , jossa käsitellään Tukholman yleissopimuksen, asetuksen (EY) N:o 850/2004 ja asetuksen (EY) N:o 1907/2006 välistä suhdetta rajoitusten ja lupavaatimusten osalta yhdenmukaisuuden varmistamiseksi.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

                  Ehdotetun neuvoston päätöksen menettelyllinen oikeusperusta on SEUT-sopimuksen 218 artiklan 9 kohta. Se on asianmukainen perusta säädökselle, jossa määritellään Euroopan unionin kanta kansainväliseen sopimukseen, tässä tapauksessa Tukholman yleissopimukseen.

                  Aineellinen oikeusperusta on SEUT-sopimuksen 192 artiklan 1 kohta, kun otetaan huomioon, että Tukholman yleissopimuksen perusteella hyväksyttävillä toimenpiteillä pyritään ensisijaisesti ympäristöön liittyvään tavoitteeseen (eli lopettamaan pysyvien orgaanisten yhdisteiden käyttö).

               •Toissijaisuusperiaate (jaetun toimivallan osalta)

                  Pysyvät orgaaniset yhdisteet ovat huolenaihe kaikkialla maailmassa, ja Tukholman yleissopimus pannaan unionissa täytäntöön asetuksella (EY) N:o 850/2004. Koska unioni on yleissopimuksen sopimuspuoli, on asianmukaista, että esityksen uudesta kemikaalista tekee unioni.

               •Suhteellisuusperiaate

                  Pysyvät orgaaniset yhdisteet ovat huolenaihe kaikkialla maailmassa, ja Tukholman yleissopimuksella pyritään lopettamaan näiden kemikaalien tuotanto ja käyttö. Tämän vuoksi on asianmukaista esittää tätä kemikaalia yleissopimukseen sen varmistamiseksi, että asianmukaisia toimia toteutetaan maailmanlaajuisesti.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Sidosryhmien kuuleminen

                  Ehdotuksesta keskusteltiin jäsenvaltioiden ja muiden sidosryhmien kanssa useissa asetuksen (EY) N:o 850/2004 soveltamisesta vastaavien toimivaltaisten viranomaisten kokouksissa sekä kemikaaliviraston PBT-aineita (hitaasti hajoavia, biokertyviä ja myrkyllisiä aineita) käsittelevän asiantuntijaryhmän kokouksessa ja kirjallisessa menettelyssä, ja saadut kommentit otettiin huomioon.

               •Vaikutustenarviointi

                  Vaikutustenarviointia ei tehty. Kemikaalin sisällyttämisellä yleissopimukseen ei ole vaikutuksia, koska sitä ei ilmeisestikään käytetä EU:ssa. Jos POP RC toteaa, että kemikaali on pysyvä orgaaninen yhdiste, se tekee arvioinnin mahdollisten hallinnointitoimenpiteiden vaikutuksista ottaen huomioon sosioekonomiset tiedot.

               •Sääntelyn toimivuus ja yksinkertaistaminen

                  Ehdotuksella ei ole vaikutuksia kaupalliseen toimintaan, koska kyseinen kemikaali ei ole kaupallisessa käytössä unionissa, eikä siinä sen vuoksi suljeta mikroyrityksiä ehdotuksen soveltamisen ulkopuolelle eikä anneta erityisiä pk-yrityksiä koskevia sääntöjä. Ehdotuksella ei ole vaikutusta EU:n alakohtaiseen kilpailukykyyn eikä kauppaan, koska kyseisellä kemikaalilla ei käydä kauppaa unionin ja kolmansien maiden välillä.

               4.TALOUSARVIOVAIKUTUKSET

                  Ehdotuksella ei ole talousarviovaikutuksia.

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

                  Toteuttamissuunnitelmaa, seurantaa, arviointia ja raportointia ei ole katsottu tarpeellisiksi.

               •Ehdotukseen sisältyvien säännösten yksityiskohtaiset selitykset

                  Ehdotuksella annetaan komissiolle valtuudet esittää Euroopan unionin puolesta metoksikloorin sisällyttämistä Tukholman yleissopimukseen.

               2019/0039 (NLE)

               Ehdotus

               NEUVOSTON PÄÄTÖS

               Euroopan unionin puolesta tehtävästä ehdotuksesta metoksikloorin lisäämiseksi pysyviä orgaanisia yhdisteitä koskevan Tukholman yleissopimuksen liitteeseen A

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan yhteisö hyväksyi pysyviä orgaanisia yhdisteitä koskevan Tukholman yleissopimuksen 14 päivänä lokakuuta 2004 neuvoston päätöksellä 2006/507/EY
                  8
               .

               (2)Yleissopimuksen sopimuspuolena unioni voi tehdä ehdotuksia yleissopimuksen liitteiden muuttamiseksi. Yleissopimuksen liitteessä A luetellaan pysyvät orgaaniset yhdisteet, joiden tuotanto ja käyttö on lopetettava, liitteessä B luetellaan pysyvät orgaaniset yhdisteet, joiden tuotantoa ja käyttöä on rajoitettava, ja liitteessä C luetellaan pysyvät orgaaniset yhdisteet, joiden tahattomasta tuottamisesta johtuvat päästöt on lopetettava tai niitä on rajoitettava.

               (3)Saatavilla olevien tutkimustulosten ja arviointiraporttien sekä yleissopimuksen liitteessä D vahvistettujen valintakriteereiden perusteella metoksikloorilla on pysyvien orgaanisten yhdisteiden ominaisuuksia.

               (4)Metoksiklooria ei ole hyväksytty tehoaineeksi Euroopan parlamentin ja neuvoston asetuksen (EY) N:o 1107/2009
                  9
                nojalla eikä sitä sen vuoksi voida unionissa saattaa markkinoille tai käyttää kasvinsuojeluaineissa. Metoksiklooria ei ole hyväksytty tehoaineeksi myöskään Euroopan parlamentin ja neuvoston asetuksen (EY) N:o 528/2012
                  10
                nojalla eikä sitä sen vuoksi voida unionissa saattaa markkinoille tai käyttää biosidivalmisteissa. Lisäksi metoksiklooria ei ole rekisteröity Euroopan parlamentin ja neuvoston asetuksen (EY) N:o 1907/2006
                  11
                mukaisesti ja näin ollen sitä ei saa valmistaa eikä saattaa markkinoille unionissa määriä, jotka ovat yksi tonni tai enemmän valmistajaa tai maahantuojaa kohti vuodessa.

               (5)Vaikka metoksikloorin käyttö on lopetettu unionissa vuosia sitten, sitä voidaan edelleen käyttää torjunta-aineena ja levittää ympäristöön unionin ulkopuolella, ja tämä voi olla syynä siihen, että sitä havaitaan ympäristössä. Koska metoksikloori voi kulkeutua ympäristössä kauas, kansallisella tai unionin tasolla toteutetut toimenpiteet eivät riitä turvaamaan ympäristön ja ihmisten terveyden suojelun korkeaa tasoa, vaan tämä edellyttää laajempia kansainvälisiä toimia.

               (6)Unionin olisi sen vuoksi tehtävä yleissopimuksen sihteeristölle ehdotus metoksikloorin sisällyttämiseksi yleissopimuksen liitteeseen A,

               ON HYVÄKSYNYT TÄMÄN PÄÄTÖKSEN:

               1 artikla

               Unioni tekee ehdotuksen metoksikloorin (CAS-numero: 72-43-5, EY-numero 200-779-9) sisällyttämiseksi pysyviä orgaanisia yhdisteitä koskevan Tukholman yleissopimuksen, jäljempänä ’yleissopimus’, liitteeseen A.

               Komissio toimittaa ehdotuksen ja kaikki yleissopimuksen liitteessä D edellytetyt tiedot unionin puolesta yleissopimuksen sihteeristölle.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston päätös 2006/507/EY, tehty 14 päivänä lokakuuta 2004, pysyviä orgaanisia yhdisteitä koskevan Tukholman yleissopimuksen hyväksymisestä Euroopan yhteisön puolesta (EUVL L 209, 31.7.2006, s. 1).

                     (2)

                        Neuvoston päätös 2004/259/EY, tehty 19 päivänä helmikuuta 2004, valtiosta toiseen tapahtuvaa ilman epäpuhtauksien kaukokulkeutumista koskevaan vuoden 1979 yleissopimukseen liittyvän pysyviä orgaanisia yhdisteitä koskevan pöytäkirjan hyväksymisestä Euroopan yhteisön puolesta (EUVL L 81, 19.2.2004, s. 35).

                     (3)

                        Euroopan parlamentin ja neuvoston asetus (EY) N:o 850/2004, annettu 29 päivänä huhtikuuta 2004, pysyvistä orgaanisista yhdisteistä ja direktiivin 79/117/ETY muuttamisesta (EUVL L 158, 30.4.2004, s. 7).

                     (4)

                        Euroopan parlamentin ja neuvoston asetus (EY) N:o 1107/2009, annettu 21 päivänä lokakuuta 2009, kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta (EUVL L 309, 24.11.2009, s. 1).

                     (5)

                        Euroopan parlamentin ja neuvoston asetus (EU) N:o 528/2012, annettu 22 päivänä toukokuuta 2012, biosidivalmisteiden asettamisesta saataville markkinoilla ja niiden käytöstä (EUVL L 167, 27.6.2012, s. 1).

                     (6)

                        Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

                     (7)

                  http://ec.europa.eu/growth/sectors/chemicals/reach/special-cases_en

                     (8)

                        Neuvoston päätös 2006/507/EY, tehty 14 päivänä lokakuuta 2004, pysyviä orgaanisia yhdisteitä koskevan Tukholman yleissopimuksen hyväksymisestä Euroopan yhteisön puolesta (EUVL L 209, 31.7.2006, s. 1).

                     (9)

                        Euroopan parlamentin ja neuvoston asetus (EY) N:o 1107/2009, annettu 21 päivänä lokakuuta 2009, kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta (EUVL L 309, 24.11.2009, s. 1).

                     (10)

                        Euroopan parlamentin ja neuvoston asetus (EU) N:o 528/2012, annettu 22 päivänä toukokuuta 2012, biosidivalmisteiden asettamisesta saataville markkinoilla ja niiden käytöstä (EUVL L 167, 27.6.2012, s. 1).

                     (11)

                        Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).


               EUROOPAN KOMISSIO
            Bryssel 8.3.2019
            COM(2019) 115 final
            2019/0064(NLE)
            Ehdotus
            NEUVOSTON PÄÄTÖS
            Amerikan trooppisten tonnikalojen suojelukomissiossa ja kansainvälistä delfiinien suojeluohjelmaa koskevan sopimuksen osapuolten kokouksissa Euroopan unionin puolesta otettavasta kannasta ja päätöksen 10126/14 kumoamisesta

               PERUSTELUT

               1.Ehdotuksen kohde

               Tämä ehdotus koskee päätöstä Amerikan trooppisten tonnikalojen suojelukomission (IATTC) sekä kansainvälistä delfiinien suojeluohjelmaa koskevan sopimuksen osapuolten kokouksen kokouksissa unionin puolesta otettavan kannan vahvistamisesta vuosiksi 2019–2023, silloin kun näiden elinten on määrä hyväksyä toimenpiteitä.

               2.Ehdotuksen tausta

               2.1.Antiguan yleissopimus ja kansainvälinen delfiinien suojeluohjelma

               Amerikan yhdysvaltojen ja Costa Rican tasavallan välisellä vuoden 1949 yleissopimuksella perustetun Amerikan trooppisten tonnikalojen suojelukomission vahvistamista koskevalla yleissopimuksella (Antiguan yleissopimus) pyritään, perustamalla IATTC, varmistamaan Antiguan yleissopimuksen soveltamisalaan kuuluvien kalakantojen pitkän aikavälin säilyttäminen ja kestävä käyttö. Antiguan yleissopimus tuli voimaan 10. lokakuuta 2008.

               Kansainvälistä delfiinien suojeluohjelmaa koskevalla sopimuksella (IDCP-sopimus) pyritään, perustamalla IDCP-sopimuksen osapuolten kokous, vähentämään tahattomat delfiinikuolemat asteittain lähelle nollatasoa Antiguan yleissopimuksen alueella. Antiguan yleissopimuksen XIV artiklan nojalla IATTC:lla on keskeinen tehtävä IDCP-sopimuksen täytäntöönpanon koordinoinnissa ja sen puitteissa hyväksyttyjen toimenpiteiden toteuttamisessa. Sopimus tuli voimaan 15. helmikuuta 1999.

               Unioni on IATTC:n ja IDCP-sopimuksen osapuoli hyväksyttyään Antiguan yleissopimuksen neuvoston päätöksen 2006/539/EY
                  1
                nojalla ja IDCP-sopimuksen neuvoston päätöksen 2005/938/EY
                  2
                nojalla.

               2.2.Amerikan trooppisten tonnikalojen suojelukomissio ja delfiinien suojeluohjelman osapuolten kokous

               IATTC on elin, joka on perustettu Antiguan yleissopimuksella vastaamaan kalavarojen säilyttämisestä ja hoidosta Antiguan yleissopimuksen alueella. Se hyväksyy säilyttämis- ja hoitotoimenpiteitä yleissopimuksen soveltamisalaan kuuluvien kalakantojen pitkän aikavälin säilyttämisen ja kestävän käytön turvaamiseksi.

               IDCP-osapuolten kokous on elin, joka on perustettu IDCP-sopimuksella varmistamaan tonnikalan kurenuottakalastukseen liittyvien meren elollisten luonnonvarojen pitkän aikavälin kestävyys Antiguan yleissopimuksen alueella. IATTC:lla on paljon vastuuta IDCP-sopimuksen osapuolten kokouksen hyväksymien toimenpiteiden toteuttamisessa, ja se toimii IDCP-sopimuksen sihteeristönä.

               IATTC:n ja IDCP-sopimuksen osapuolten kokouksen hyväksymistä toimenpiteistä voi tulla unionia sitovia.

               IATTC:n ja IDCP-sopimuksen osapuolten kokouksen jäsenenä unionilla on osallistumis- ja äänioikeudet. IATTC ja IDCP-sopimuksen osapuolten kokous tekevät päätöksensä yksimielisesti.

               2.3.IATTC:n ja IDCP-sopimuksen osapuolten kokouksen päätökset

               IATTC:llä on toimivalta hyväksyä säilyttämis- ja hoitotoimenpiteitä (ns. päätöslauselmia) vastuualueensa kalastusten osalta, ja ne sitovat sopimuspuolia.

               Antiguan yleissopimuksen IX artiklan 7 kohdan mukaisesti päätöslauselmat tulevat voimaan 45 päivän kuluttua siitä päivästä, jona IATTC on ilmoittanut niistä sopimuspuolille.

               IDCP-sopimuksen osapuolten kokouksella on toimivalta hyväksyä päätöksiä IDCP-sopimuksen tavoitteiden saavuttamiseksi. Nämä päätökset sitovat sopimuspuolia hyväksymisestä alkaen.

               3.Unionin puolesta otettava kanta

               Alueellisten kalastuksenhoitojärjestöjen vuosikokouksissa unionin puolesta esitettävä kanta vahvistetaan nykyisin kaksiportaisella menettelyllä. Unionin kantaa koskevat monivuotiset pääperiaatteet ja suuntaviivat esitetään neuvoston päätöksessä, ja kantaa mukautetaan ennen kutakin vuosikokousta komission epävirallisilla asiakirjoilla, joista keskustellaan neuvoston työryhmässä.

               IATTC:n osalta menettely on pantu täytäntöön 23. toukokuuta 2014 annetulla neuvoston päätöksellä 10126/14, jossa määritetään IATTC:ssä ja IDCP-sopimuksen osapuolten kokouksessa vuosina 2014–2018 esitettävä unionin kanta. Päätös käsittää yleiset periaatteet ja suuntaviivat, mutta siinä otetaan myös mahdollisuuksien mukaan huomioon IATTC:n ja IDCP-sopimuksen erityispiirteet. Lisäksi siinä esitetään jäsenvaltioiden pyynnön mukaisesti vakiomenettely unionin kannan vuosittaista vahvistamista varten.

               Päätöksen 10126/14 mukaan unionin kantaa tarkastellaan uudelleen ennen vuoden 2019 vuosikokousta. Sen vuoksi tässä ehdotuksessa määritellään IATTC:ssä vuosina 20192023 esitettävä unionin kanta, ja näin ollen sillä korvataan päätös 10126/14.

               Päätöksellä 10126/14 sisällytettiin kantaan uuden yhteisen kalastuspolitiikan periaatteet ja suuntaviivat, joista säädetään Euroopan parlamentin ja neuvoston asetuksessa (EU) N:o 1380/2013
                  3
               , ottaen myös huomioon yhteisen kalastuspolitiikan ulkoista ulottuvuutta käsittelevän komission tiedonannon
                  4
                tavoitteet. Sillä myös mukautettiin unionin kantaa Lissabonin sopimuksen mukaisesti.

               Nyt käsillä olevassa tarkistuksessa otetaan huomioon kalastuksen vaikutusten osalta komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – EU:n strategia muoveista kiertotaloudessa
                  5
               , unionin ulkoasioiden ja turvallisuuspolitiikan korkean edustajan ja Euroopan komission yhteinen tiedonanto – Kansainvälinen valtamerten hallinnointi: valtamerten tulevaisuusohjelma
                  6
                sekä kyseistä yhteistä tiedonantoa koskevat neuvoston päätelmät
                  7
               .

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               ”Säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavien kansainvälisen oikeuden sääntöjen nojalla, sekä välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  8
               .

               4.1.2.Soveltaminen tässä asiassa

               IATTC ja IDCP-sopimuksen osapuolten kokous ovat sopimuksella perustettuja elimiä; ne on perustettu Antiguan yleissopimuksella ja IDCP-sopimuksella.

               Säädökset, jotka IATTC:n ja IDCP-sopimuksen osapuolten kokouksen on määrä antaa, ovat säädöksiä, joilla on oikeusvaikutuksia. Suunnitellut säädökset ovat sitovia kansainvälisen oikeuden nojalla Antiguan yleissopimuksen IX artiklan ja IDCP-sopimuksen VII artiklan mukaisesti, ja ne voivat vaikuttaa ratkaisevasti EU:n lainsäädännön sisältöön erityisesti seuraavien osalta:

               ·neuvoston asetus (EY) N:o 1005/2008 laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä
                  9
               ;

               ·neuvoston asetus (EY) N:o 1224/2009 yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen
                  10
               , ja

               ·Euroopan parlamentin ja neuvoston asetus (EU) 2017/2403, annettu 12 päivänä joulukuuta 2017, ulkoisten kalastuslaivastojen kestävästä hallinnoinnista
                  11
               .

               Suunnitelluilla säädöksillä ei täydennetä eikä muuteta Antiguan yleissopimuksen tai IDCP-sopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos mainitulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsillä olevassa asiassa

               Suunnitellun säädöksen pääasiallinen tavoite ja sisältö liittyvät kalastukseen. Asetus (EU) N:o 1380/2013 on oikeusperusta, jossa määritellään periaatteet otettavaksi huomioon tässä kannassa.

               Sen vuoksi ehdotetun päätöksen aineellinen oikeusperusta on SEUT-sopimuksen 43 artiklan 2 kohta. Päätöksellä on tarkoitus korvata päätös 10126/14, joka koskee vuosia 2014–2018.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 43 artiklan 2 kohta yhdessä SEUT-sopimuksen 218 artiklan 9 kohdan kanssa.

               2019/0064 (NLE)

               Ehdotus

               NEUVOSTON PÄÄTÖS

               Amerikan trooppisten tonnikalojen suojelukomissiossa ja kansainvälistä delfiinien suojeluohjelmaa koskevan sopimuksen osapuolten kokouksissa Euroopan unionin puolesta otettavasta kannasta ja päätöksen 10126/14 kumoamisesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan unioni hyväksyi neuvoston päätöksellä 2006/539/EY
                  12
                Amerikan yhdysvaltojen ja Costa Rican tasavallan välisellä vuoden 1949 yleissopimuksella perustetun Amerikan trooppisten tonnikalojen suojelukomission vahvistamista koskevan yleissopimuksen, jäljempänä ’Antiguan yleissopimus’, jolla perustettiin Amerikan trooppisten tonnikalojen suojelukomissio (IATTC).

               (2)IATTC on elin, joka on perustettu Antiguan yleissopimuksella vastaamaan kalavarojen säilyttämisestä ja hoidosta Antiguan yleissopimuksen alueella. IATTC hyväksyy säilyttämis- ja hoitotoimenpiteitä yleissopimuksen soveltamisalaan kuuluvien kalakantojen pitkän aikavälin säilyttämisen ja kestävän käytön turvaamiseksi. Tällaisista toimenpiteistä voi tulla unionia sitovia.

               (3)Euroopan unioni hyväksyi neuvoston päätöksellä 2005/938/EY
                  13
                kansainvälistä delfiinien suojeluohjelmaa koskevan sopimuksen, jäljempänä ’IDCP-sopimus’, jolla perustettiin kansainvälistä delfiinien suojeluohjelmaa koskevan sopimuksen osapuolten kokous. Antiguan yleissopimuksen XIV artiklan mukaan IATTC:lla on keskeinen tehtävä IDCP-sopimuksen täytäntöönpanon koordinoinnissa ja IDCP-sopimuksen puitteissa hyväksyttyjen toimenpiteiden toteuttamisessa. IDCP-sopimuksen sihteeristönä toimii IATTC.

               (4)IDCP-sopimuksen osapuolten kokous on elin, joka on perustettu IDCP-sopimuksella tukemaan delfiinikuolemien vähentämistä asteittain lähelle nollatasoa tonnikalan kurenuottakalastuksessa Antiguan yleissopimuksen alueella. IDCP-osapuolten kokous hyväksyy päätöksiä, joilla pyritään varmistamaan tonnikalan kurenuottakalastukseen liittyvien meren elollisten luonnonvarojen kestävyys pitkällä aikavälillä Antiguan yleissopimuksen alueella. Tällaisista toimenpiteistä voi tulla unionia sitovia.

               (5)Euroopan parlamentin ja neuvoston asetuksessa (EU) N:o 1380/2013
                  14
                edellytetään, että unioni varmistaa kalastus- ja vesiviljelytoimien olevan ekologisesti kestäviä pitkällä aikavälillä sekä varmistaa niiden hoitamisen johdonmukaisesti taloudellisten, sosiaalisten ja työllisyyteen liittyvien etujen saavuttamista ja elintarvikkeiden saatavuuden parantamista koskevien tavoitteiden kanssa. Siinä edellytetään myös, että unioni soveltaa kalastuksenhoitoon ennalta varautuvaa lähestymistapaa ja pyrkii varmistamaan, että meren elollisia luonnonvaroja hyödynnetään siten, että pyydettävien lajien kannat palautetaan kestävän enimmäistuoton mahdollistavia tasoja suuremmiksi ja pidetään näillä tasoilla. Lisäksi säädetään, että unioni toteuttaa parhaiden käytettävissä olevien tieteellisten lausuntojen perusteella säilyttämis- ja hoitotoimenpiteitä, tukee tieteellisen tiedon ja tieteellisten lausuntojen tuottamista, lopettaa asteittain saaliiden poisheittämisen ja tukee kalastusmenetelmiä, jotka lisäävät kalastuksen valikoivuutta ja joilla vältetään ja vähennetään tahattomia saaliita mahdollisimman paljon ja joita käytettäessä kalastuksesta meriekosysteemiin ja kalavaroihin kohdistuvat vaikutukset jäävät pieniksi. Asetuksessa (EU) N:o 1380/2013 säädetään vielä nimenomaisesti, että unioni soveltaa edellä mainittuja tavoitteita ja periaatteita ulkoisia kalastussuhteitaan harjoittaessaan.

               (6)Kuten unionin ulkoasioiden ja turvallisuuspolitiikan korkean edustajan ja Euroopan komission yhteisessä tiedonannossa – Kansainvälinen valtamerten hallinnointi: valtamerten tulevaisuusohjelma
                  15
                ja neuvoston yhteisestä tiedonannosta antamissa päätelmissä
                  16
                todetaan, toimenpiteiden edistäminen alueellisten kalastuksenhoitojärjestöjen tukemiseksi ja niiden tehokkuuden ja tarvittaessa hallinnoinnin parantamiseksi on keskeisellä sijalla unionin toiminnassa näillä foorumeilla.

               (7)Komission tiedonannossa Euroopan parlamentille, neuvostolle, Euroopan talous- ja sosiaalikomitealle ja alueiden komitealle – EU:n strategia muoveista kiertotaloudessa
                  17
                – viitataan erityisiin toimenpiteisiin, joilla vähennetään muovijätettä ja merten pilaantumista sekä pyydysten katoamista tai hylkäämistä merellä.

               (8)On aiheellista vahvistaa vuosiksi 2019–2023 IATTC:n ja IDCP-sopimuksen osapuolten kokouksen kokouksissa unionin puolesta otettava kanta, koska IATTC:n säilyttämis- ja täytäntöönpanotoimenpiteet ja IDCP-sopimuksen osapuolten kokouksen päätökset sitovat unionia ja voivat vaikuttaa ratkaisevasti unionin säännöstön sisältöön erityisesti seuraavien osalta: neuvoston asetus (EY) N:o 1005/2008
                  18
               , neuvoston asetus (EY) N:o 1224/2009
                  19
                ja Euroopan parlamentin ja neuvoston asetus (EU) 2017/2403
                  20
               .

               (9)IATTC:n kokouksissa unionin puolesta otettava kanta on nyt vahvistettu neuvoston päätöksellä 10126/14
                  21
               . On aiheellista kumota päätös 10126/14 ja korvata se uudella päätöksellä, joka kattaa vuodet 2019–2023.

               (10)Ottaen huomioon, että Antiguan yleissopimuksen alueen kalavarat ovat muutostilassa ja että näin ollen unionin kannassa on otettava huomioon viimeaikainen kehitys, mukaan lukien ennen IATTC:n ja IDCP-sopimuksen osapuolten kokouksen kokouksia tai niiden aikana esitetyt uudet tieteelliset ja muut olennaiset tiedot, olisi vuosiksi 2019–2023 vahvistettava Euroopan unionista tehdyn sopimuksen (SEU-sopimus) 13 artiklan 2 kohdassa esitetyn unionin toimielinten keskenään tekemän vilpittömän yhteistyön periaatteen mukaisesti menettelyt unionin kannan vuosittain tehtävää tarkennusta varten,

               ON HYVÄKSYNYT TÄMÄN PÄÄTÖKSEN:

               1 artikla

               Amerikan trooppisten tonnikalojen suojelukomission (IATTC) sekä kansainvälistä delfiinien suojeluohjelmaa koskevan sopimuksen osapuolten kokouksen kokouksissa unionin puolesta otettava kanta määritetään liitteessä I.

               2 artikla

               IATTC:n ja IDCP-sopimuksen osapuolten kokouksen kokouksissa unionin puolesta otettavan kannan vuosittain tehtävä tarkennus suoritetaan liitteen II mukaisesti.

               3 artikla

               Komission ehdotuksesta neuvosto arvioi ja tarvittaessa tarkistaa liitteessä I määritettyä unionin kantaa viimeistään vuonna 2024 pidettävää IATTC:n vuosikokousta varten.

               4 artikla

               Kumotaan 23 päivänä toukokuuta 2014 annettu päätös 10126/14.

               5 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston päätös 2006/539/EY, tehty 22 päivänä toukokuuta 2006, Amerikan yhdysvaltojen ja Costa Rican tasavallan välisellä vuoden 1949 yleissopimuksella perustetun Amerikan trooppisten tonnikalojen suojelukomission vahvistamista koskevan yleissopimuksen tekemisestä Euroopan yhteisön puolesta (EUVL L 224, 16.8.2006, s. 22).

                     (2)

                        Neuvoston päätös 2005/938/EY, tehty 8 päivänä joulukuuta 2005, kansainvälistä delfiinien suojeluohjelmaa koskevan sopimuksen hyväksymisestä Euroopan yhteisön puolesta (EUVL L 348, 30.12.2005, s. 26).

                     (3)

                        Euroopan parlamentin ja neuvoston asetus (EU) N:o 1380/2013 yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).

                     (4)

                        KOM(2011) 424, 13.7.2011.

                     (5)

                        COM(2018) 28 final, 16.1.2018.

                     (6)

                        JOIN(2016) 49 final, 10.11.2016.

                     (7)

                        7348/1/17 REV 1, 24.3.2017.

                     (8)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (9)

                        EUVL L 286, 29.10.2008, s. 1.

                     (10)

                        EUVL L 343, 22.12.2009, s. 1.

                     (11)

                        EUVL L 347, 28.12.2017, s. 81.

                     (12)

                        Neuvoston päätös, tehty 22 päivänä toukokuuta 2006, Amerikan yhdysvaltojen ja Costa Rican tasavallan välisellä vuoden 1949 yleissopimuksella perustetun Amerikan trooppisten tonnikalojen suojelukomission vahvistamista koskevan yleissopimuksen tekemisestä Euroopan yhteisön puolesta (EUVL L 224, 16.8.2006, s. 22).

                     (13)

                        2005/938/EY: Neuvoston päätös, tehty 8 päivänä joulukuuta 2005, kansainvälistä delfiinien suojeluohjelmaa koskevan sopimuksen hyväksymisestä Euroopan yhteisön puolesta. Kansainvälistä delfiinien suojeluohjelmaa koskeva sopimus (EUVL L 348, 30.12.2005, s. 26).

                     (14)

                        Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).

                     (15)

                        JOIN(2016) 49 final, 10.11.2016.

                     (16)

                        7348/1/17 REV 1, 24.3.2017.

                     (17)

                        COM(2018) 28 final, 16.1.2018.

                     (18)

                        Neuvoston asetus (EY) N:o 1005/2008 laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä, asetusten (ETY) N:o 2847/93, (EY) N:o 1936/2001 ja (EY) N:o 601/2004 muuttamisesta sekä asetusten (EY) N:o 1093/94 ja (EY) N:o 1447/1999 kumoamisesta (EUVL L 286, 29.10.2008, s. 1).

                     (19)

                        Neuvoston asetus (EY) N:o 1224/2009, annettu 20 päivänä marraskuuta 2009, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta (EUVL L 343, 22.12.2009, s. 1).

                     (20)

                        Euroopan parlamentin ja neuvoston asetus (EU) 2017/2403, annettu 12 päivänä joulukuuta 2017, ulkoisten kalastuslaivastojen kestävästä hallinnoinnista ja neuvoston asetuksen (EY) N:o 1006/2008 kumoamisesta (EUVL L 347, 28.12.2017, s. 81).

                     (21)

                        Neuvoston päätös, annettu 23 päivänä toukokuuta 2014, Amerikan trooppisten tonnikalojen suojelukomissiossa (IATTC) Euroopan unionin puolesta esitettävästä kannasta.

    ---documentbreak---

               EUROOPAN KOMISSIO
            Bryssel 8.3.2019
            COM(2019) 115 final
            LIITTEET
            asiakirjaan
            Ehdotus neuvoston päätökseksi
            Amerikan trooppisten tonnikalojen suojelukomissiossa ja kansainvälistä delfiinien suojeluohjelmaa koskevan sopimuksen osapuolten kokouksissa Euroopan unionin puolesta otettavasta kannasta ja päätöksen 10126/14 kumoamisesta

               LIITE I

               Amerikan trooppisten tonnikalojen suojelukomissiossa (IATTC) sekä kansainvälistä delfiinien suojeluohjelmaa koskevan sopimuksen (IDCP-sopimuksen) osapuolten kokouksessa unionin puolesta otettava kanta

               1.PERIAATTEET

               IATTC:n ja IDCP-sopimuksen osapuolten kokouksen puitteissa unioni

               a) toimii yhteisen kalastuspolitiikan yhteydessä soveltamiensa tavoitteiden ja periaatteiden mukaisesti, erityisesti soveltamalla asetuksen (EU) N:o 1380/2013 2 artiklan 2 kohdan mukaisesti ennalta varautuvaa lähestymistapaa ja kestävän enimmäistuoton mahdollistaviin tasoihin liittyviä tavoitteita ekosysteemilähtöisen lähestymistavan käytön edistämiseksi kalastuksenhoidossa, tahattomien saaliiden välttämiseksi ja vähentämiseksi niin pitkälle kuin mahdollista, saaliiden poisheittämisen lopettamiseksi asteittain ja kalastustoiminnasta meriekosysteemeihin ja niiden luontotyyppeihin kohdistuvien kielteisten vaikutusten minimoimiseksi sekä edistämällä taloudellisesti kannattavaa ja kilpailukykyistä unionin kalastusalaa kohtuullisen elintason turvaamiseksi kalastustoiminnasta riippuvaisille tahoille ottaen samalla huomioon kuluttajien edut;

               b) pyrkii siihen, että sidosryhmät osallistuvat asianmukaisesti IATTC:n ja IDCP-sopimuksen toimenpiteiden valmisteluvaiheeseen, ja varmistaa, että IATTC:n puitteissa toteutettavat toimenpiteet ovat Antiguan yleissopimuksen ja IDCP-sopimuksen osapuolten kokouksen puitteissa toteutettavat toimenpiteet ovat IDCP-sopimuksen mukaisia;

               c) varmistaa, että IATTC:n ja IDCP-sopimuksen osapuolten kokouksen puitteissa hyväksytyt toimenpiteet ovat kansainvälisen oikeuden, ja erityisesti vuonna 1982 tehdyn YK:n merioikeusyleissopimuksen, vuonna 1995 tehdyn hajallaan olevien kalakantojen ja laajasti vaeltavien kalakantojen säilyttämistä ja hoitoa koskevan YK:n sopimuksen sekä aavan meren kalastusalusten kansainvälisten suojelu- ja hoitotoimenpiteiden noudattamisen edistämisestä vuonna 1993 tehdyn sopimuksen sekä satamavaltion toimenpiteistä vuonna 2009 tehdyn elintarvike- ja maatalousjärjestön sopimuksen määräysten, mukaisia;

               d) pyrkii ottamaan kantoja, jotka vastaavat alueellisten kalastuksenhoitojärjestöjen samalla alueella soveltamia parhaita käytäntöjä;

               e) pyrkii yhtenäisyyteen ja synergiaan unionin kahdenvälisissä kalastussuhteissaan kolmansien maiden kanssa harjoittaman politiikan kanssa ja varmistaa johdonmukaisuuden suhteessa muuhun politiikkaansa, erityisesti ulkosuhteiden, työllisyyden, ympäristön, kaupan, kehityksen sekä tutkimuksen ja innovoinnin aloilla;

               f)varmistaa unionin kansainvälisten sitoumusten noudattamisen;

               g) toimii yhteisen kalastuspolitiikan ulkoisesta ulottuvuudesta annetusta komission tiedonannosta 19. maaliskuuta 2012 annettujen neuvoston päätelmien
                  1
                mukaisesti;

               h) pyrkii luomaan tasapuoliset toimintaedellytykset unionin laivastolle IATTC-yleissopimuksen alueella samojen periaatteiden ja vaatimusten perusteella kuin sovelletaan unionin lainsäädännön mukaan, sekä edistämään näiden periaatteiden ja vaatimusten yhdenmukaista soveltamista;

               i) noudattaa unionin ulkoasioiden ja turvallisuuspolitiikan korkean edustajan ja Euroopan komission yhteistä tiedonantoa – Kansainvälinen valtamerten hallinnointi: valtamerten tulevaisuusohjelma
                  2
                ja neuvoston yhteisestä tiedonannosta antamia päätelmiä
                  3
                sekä edistää toimenpiteitä IATTC:n ja IDCP-sopimuksen tukemiseksi ja niiden tehokkuuden ja tarvittaessa hallinnon ja toimintakyvyn parantamiseksi (erityisesti tieteellisen toiminnan, vaatimusten noudattamisen, läpinäkyvyyden ja päätöksenteon osalta) panoksena valtamerten kestävään hallinnointiin sen kaikissa ulottuvuuksissa;

               j) edistää koordinointia alueellisten kalastuksenhoitojärjestöjen ja meriä koskevien alueellisten yleissopimusten välillä ja tapauksen mukaan yhteistyötä maailmanlaajuisten organisaatioiden kanssa kunkin tahon toimeksiannon puitteissa;

               k)edistää koordinointia ja yhteistyötä muiden tonnikalan alueellisten kalastuksenhoitojärjestöjen kanssa, esimerkiksi aktivoimalla uudelleen niin kutsutun Koben prosessin tonnikalan alueellisten kalastuksenhoitojärjestöjen osalta ja laajentamalla sitä niin, että se koskee kaikkia alueellisia kalastuksenhoitojärjestöjä.

               2.SUUNTAVIIVAT

               Unioni pyrkii tapauksen mukaan tukemaan sitä, että IATTC:n ja IDCP-sopimuksen puitteissa toteutetaan seuraavat toimenpiteet:

               a) kalavarojen säilyttämis- ja hoitotoimenpiteet Antiguan yleissopimuksen alueella parhaiden käytettävissä olevien tieteellisten lausuntojen perusteella; mukaan lukien sellaiset IATTC:n säätelemiin meren elollisiin luonnonvaroihin liittyvät suurimpia sallittuja saaliita (TACit) ja kiintiöitä tai pyyntiponnistuksen säätelyä koskevat toimenpiteet, joiden avulla saavutetaan asteittain kestävää enimmäistuottoa vastaava taso viimeistään vuonna 2020. Tarvittaessa kyseisiin säilyttämis- ja hoitotoimenpiteisiin on sisällyttävä erityistoimenpiteitä liikakalastuksesta kärsiviä kantoja varten pyyntiponnistuksen pitämiseksi käytettävissä olevien kalastusmahdollisuuksien mukaisena;

               b) toimenpiteet laittoman, ilmoittamattoman ja sääntelemättömän kalastuksen (LIS-kalastuksen) ehkäisemiseksi, estämiseksi ja poistamiseksi yleissopimusalueella, mukaan lukien LIS-alusten luettelointi;

               c) seuranta-, valvonta- ja tarkkailutoimenpiteet Antiguan yleissopimuksen alueella, mukaan lukien satamavaltiotoimenpiteiden toteuttaminen ja alusten satelliittiseurantajärjestelmän vahvistaminen, jotta voidaan varmistaa valvonnan tehokkuus sekä yhdenmukaisuus IATTC:n puitteissa toteutettujen toimenpiteiden kanssa;

               d) toimenpiteet kalastustoiminnasta meriluonnon monimuotoisuuteen ja meriekosysteemeihin ja niiden luontotyyppeihin kohdistuvien kielteisten vaikutusten minimoimiseksi, mukaan lukien toimenpiteet, joilla pyritään vähentämään merten pilaantumista, estämään muovin päästämistä mereen ja vähentämään meressä olevasta muovista meriluonnon monimuotoisuudelle ja meriekosysteemeille aiheutuvia vaikutuksia, Antiguan yleissopimuksen alueella olevia herkkiä meriekosysteemejä koskevat suojelutoimenpiteet YK:n yleiskokouksen päätöslauselmien mukaisesti sekä toimenpiteet tahattomien saaliiden, erityisesti vaarantuneiden meressä elävien lajien saaliiden, välttämiseksi ja vähentämiseksi niin pitkälle kuin mahdollista ja saaliiden poisheittämisen lopettamiseksi asteittain;

               e)toimenpiteet kalojen yhteenkokoamiseen käytettävien välineiden (FAD) käytön hallinnoimiseksi erityisesti tietojenkeruun parantamiseksi, käytön määrän arvioimiseksi tarkasti ja käytön jäljittämiseksi ja seuraamiseksi, vaarantuneiden tonnikalalajien kantoihin kohdistuvien vaikutusten vähentämiseksi, kohde- ja muihin lajeihin ja ekosysteemiin kohdistuvien vaikutusten pienentämiseksi sekä meren roskaantumisen vähentämiseksi;

               f)toimenpiteet hylättyjen, kadonneiden tai muuten poisheitettyjen pyydysten vaikutusten vähentämiseksi valtameressä ja kyseisten pyydysten tunnistamisen ja talteenoton helpottamiseksi;

               g) toimenpiteet vaatimustenmukaisuuden valvontajärjestelmän parantamiseksi kyseisessä järjestössä ja tehokkaan seurannan varmistamiseksi niille toimille, joita lippuvaltiot ovat toteuttaneet vaatimusten noudattamatta jättämiseen liittyvissä tapauksissa;

               h) toimenpiteet pelkästään hainevien keräämiseksi harjoitettavan kalastuksen kieltämiseksi sekä sen edellyttämiseksi, että kaikki hait puretaan aluksesta siten, että kaikki evät ovat niissä luonnollisesti kiinni;

               i)tapauksen mukaan yhteiset toimintamallit muiden, erityisesti samalla alueella kalastuksenhoitoa harjoittavien, alueellisten kalastuksenhoitojärjestöjen kanssa;

               j) muut tekniset toimenpiteet, jotka pohjautuvat IATTC:n ja IDCP-sopimuksen osapuolten kokouksen elinten ja työryhmien lausuntoihin;

               k)tonnikalan kurenuottakalastuksen yhteydessä esiintyvien tahattomien delfiinikuolemien vähentäminen asteittain lähelle nollatasoa sekä säännölliset delfiinipopulaatioiden arviot;

               l)suositukset, tarvittaessa ja asiaankuuluvien perustamisasiakirjojen sallimassa laajuudessa, kalastusalan työtä koskevan Kansainvälisen työjärjestön (ILO) yleissopimuksen täytäntöönpanon tukemiseksi;

               m)toimenpiteet kyseisen järjestön tehokkuuden varmistamiseksi mukaan lukien järjestön toimintaa koskevat säännölliset arviot.

               LIITE II

               Amerikan trooppisten tonnikalojen suojelukomission sekä kansainvälistä delfiinien suojeluohjelmaa koskevan sopimuksen (IDCP-sopimus) osapuolten kokouksen kokouksissa otettavan unionin kannan vuosittain tehtävä tarkennus

               Ennen jokaista IATTC:n ja IDCP-sopimuksen osapuolten kokouksen kokousta, kun kyseisten elinten on tehtävä päätöksiä, joilla on unioniin kohdistuvia oikeudellisia vaikutuksia, on toteutettava tarvittavat toimenpiteet, jotta unionin puolesta esitettävässä kannassa voidaan ottaa huomioon uusimmat komissiolle toimitetut tieteelliset ja muut olennaiset tiedot, liitteessä I esitettyjen periaatteiden ja suuntaviivojen mukaisesti.

               Tätä tarkoitusta varten komissio toimittaa neuvostolle tai sen valmisteluelimille riittävän aikaisin ennen kutakin IATTC:n ja IDCP-sopimuksen osapuolten kokouksen kokousta kyseisiin tietoihin perustuvan asiakirjan, jossa esitetään unionin kannan ehdotetun tarkennuksen erityispiirteet unionin puolesta esitettävän kannan yksityiskohdista käytävää keskustelua ja niiden hyväksymistä varten.

               Jos jossakin IATTC:n kokouksessa tai IDCP-sopimuksen osapuolten kokouksessa, mukaan lukien paikalla pidettävät kokoukset, ei päästä yksimielisyyteen uusien seikkojen ottamisesta huomioon unionin kannassa, asia saatetaan neuvoston tai sen valmisteluelinten käsiteltäväksi.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final, 10.11.2016.

                     (3)

                        7348/1/17 REV 1, 24.3.2017.


               EUROOPAN KOMISSIO
            Bryssel 8.3.2019
            COM(2019) 114 final
            2019/0063(NLE)
            Ehdotus
            NEUVOSTON PÄÄTÖS
            sinievätonnikalan suojelemista koskevan yleissopimuksen laajennetussa komissiossa (CCSBT) Euroopan unionin puolesta otettavasta kannasta ja päätöksen 10125/14 kumoamisesta

               PERUSTELUT

               1.Ehdotuksen kohde

               Tämä ehdotus koskee päätöstä sinievätonnikalan suojelemista koskevan yleissopimuksen laajennetun komission kokouksissa unionin puolesta otettavan kannan vahvistamisesta vuosiksi 2019–2023, silloin kun tämän elimen on määrä hyväksyä säilyttämis- ja hoitotoimenpiteitä.

               2.Ehdotuksen tausta

               2.1.Sinievätonnikalan suojelemista koskeva yleissopimus

               Sinievätonnikalan suojelemista koskevalla yleissopimuksella (CSBT-yleissopimus) pyritään, perustamalla sinievätonnikalan suojelukomissio (CCSBT), varmistamaan sinievätonnikalan säilyttäminen ja mahdollisimman tarkoituksenmukainen hyödyntäminen. Yleissopimus tuli voimaan 20. toukokuuta 1994.

               Unioni on CCSBT:n laajennetun komission sopimuspuoli, ja se on hyväksynyt yleissopimuksen neuvoston päätöksen (EU) 2015/2437
                  1
                nojalla.

               2.2.Sinievätonnikalan suojelukomissio

               CCSBT on elin, joka on perustettu CSBT-yleissopimuksella vastaamaan kalavarojen säilyttämisestä ja hoidosta sinievätonnikalan levinneisyysalueella. Koska yleissopimuksessa voivat olla mukana vain valtiot, CCSBT on perustanut CCSBT:n laajennetun komission, johon kuuluu CCSBT:n jäsenten lisäksi kalastusyhteisöjä sekä unioni. CCSBT:n laajennettu komissio laatii päätöksiä, jotka CCSBT sitten hyväksyy virallisesti. Sinievätonnikalan säilyttämistä, hoitoa ja mahdollisimman tarkoituksenmukaista hyödyntämistä koskevista CCSBT:n toimenpiteistä voi tulla unionia sitovia.

               CCSBT:n laajennetun komission jäsenenä unionilla on osallistumis- ja äänioikeudet. CCSBT tekee päätöksensä yksimielisesti.

               2.3.CCSBT:n päätökset

               CCSBT:llä on toimivalta hyväksyä säilyttämis- ja täytäntöönpanotoimenpiteitä vastuualueensa kalastusten osalta, ja toimenpiteet sitovat sopimuspuolia.

               CSBT-yleissopimuksen 8 artiklan 7 kohdan mukaisesti toimenpiteet tulevat voimaan heti, kun CCSBT on ne hyväksynyt.

               3.Unionin puolesta otettava kanta

               Alueellisten kalastuksenhoitojärjestöjen vuosikokouksissa unionin puolesta esitettävä kanta vahvistetaan nykyisin kaksiportaisella menettelyllä. Unionin kantaa koskevat monivuotiset pääperiaatteet ja suuntaviivat esitetään neuvoston päätöksessä, ja kantaa mukautetaan ennen kutakin vuosikokousta komission epävirallisilla asiakirjoilla, joista keskustellaan neuvoston työryhmässä.

               CCSBT:n osalta menettely on pantu täytäntöön 26. toukokuuta 2014 annetulla neuvoston päätöksellä 10125/14, jossa määritetään CCSBT:ssä vuosina 2014–2018 esitettävä unionin kanta. Päätös käsittää yleiset periaatteet ja suuntaviivat, mutta siinä otetaan myös mahdollisuuksien mukaan huomioon CCSBT:n erityispiirteet. Lisäksi siinä esitetään jäsenvaltioiden pyynnön mukaisesti vakiomenettely unionin kannan vuosittaista vahvistamista varten.

               Päätöksen 10125/14 mukaan unionin kantaa tarkastellaan uudelleen ennen vuoden 2019 vuosikokousta. Sen vuoksi tässä ehdotuksessa määritetään CCSBT:ssä vuosina 2019–2023 esitettävä unionin kanta, ja näin ollen sillä korvataan päätös 10125/14.

               Päätöksellä 10125/14 sisällytettiin kantaan uuden yhteisen kalastuspolitiikan periaatteet ja suuntaviivat, joista säädetään Euroopan parlamentin ja neuvoston asetuksessa (EU) N:o 1380/2013
                  2
               , ottaen myös huomioon yhteisen kalastuspolitiikan ulkoista ulottuvuutta käsittelevän komission tiedonannon
                  3
                tavoitteet. Sillä myös mukautettiin unionin kantaa Lissabonin sopimuksen mukaisesti.

               Nyt käsillä olevassa tarkistuksessa otetaan huomioon kalastukseen kohdistuvien vaikutusten osalta komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – EU:n strategia muoveista kiertotaloudessa
                  4
               , unionin ulkoasioiden ja turvallisuuspolitiikan korkean edustajan ja Euroopan komission yhteinen tiedonanto – Kansainvälinen valtamerten hallinnointi: valtamerten tulevaisuusohjelma
                  5
                sekä kyseistä yhteistä tiedonantoa koskevat neuvoston päätelmät
                  6
               .

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               ”Säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavien kansainvälisen oikeuden sääntöjen nojalla, sekä välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  7
               .

               4.1.2.Soveltaminen tässä asiassa

               CCSBT on sopimuksella perustettu elin; se on perustettu CSBT-yleissopimuksella.

               Säädökset, jotka CCSBT:n on määrä antaa, ovat säädöksiä, joilla on oikeusvaikutuksia. Ne ovat sitovia kansainvälisen oikeuden nojalla CSBT-yleissopimuksen 20 artiklan mukaisesti, ja ne voivat vaikuttaa ratkaisevasti EU:n lainsäädännön sisältöön erityisesti seuraavien osalta:

               ·neuvoston asetus (EY) N:o 1005/2008 laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä
                  8
               ;

               ·neuvoston asetus (EY) N:o 1224/2009 yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen
                  9
               , ja

               ·Euroopan parlamentin ja neuvoston asetus (EU) 2017/2403, annettu 12 päivänä joulukuuta 2017, ulkoisten kalastuslaivastojen kestävästä hallinnoinnista
                  10
               .

               Suunnitelluilla säädöksillä ei täydennetä eikä muuteta CSBT-yleissopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos mainitulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsillä olevassa asiassa

               Suunnitellun säädöksen pääasiallinen tavoite ja sisältö liittyvät kalastukseen. Asetus (EU) N:o 1380/2013 on oikeusperusta, jossa määritellään periaatteet otettavaksi huomioon tässä kannassa.

               Sen vuoksi ehdotetun päätöksen aineellinen oikeusperusta on SEUT-sopimuksen 43 artiklan 2 kohta. Päätöksellä on tarkoitus korvata päätös 10125/14, joka koskee vuosia 2014–2018.

               4.3.Päätelmät

               Ehdotetun päätöksen oikeusperustana tulisi olla Euroopan unionin toiminnasta tehdyn sopimuksen 43 artiklan 2 kohta yhdessä Euroopan unionin toiminnasta tehdyn sopimuksen 218 artiklan 9 kohdan kanssa.

               2019/0063 (NLE)

               Ehdotus

               NEUVOSTON PÄÄTÖS

               sinievätonnikalan suojelemista koskevan yleissopimuksen laajennetussa komissiossa (CCSBT) Euroopan unionin puolesta otettavasta kannasta ja päätöksen 10125/14 kumoamisesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan unioni hyväksyi neuvoston päätöksellä 2015/2437
                  11
                sinievätonnikalan suojelemista koskevan yleissopimuksen, jäljempänä ’CSBT-yleissopimus’, jolla perustettiin sinievätonnikalan suojelukomissio (CCSBT).

               (2)CCSBT on elin, joka on perustettu CSBT-yleissopimuksella vastaamaan kalavarojen säilyttämisestä ja hoidosta sinievätonnikalan levinneisyysalueella. Koska yleissopimuksessa voivat olla mukana vain valtiot, CCSBT on perustanut CCSBT:n laajennetun komission, johon kuuluu CCSBT:n jäsenten lisäksi kalastusyhteisöjä sekä unioni. CCSBT:n puitteissa CCSBT:n laajennettu komissio laatii päätökset, jotka CCSBT hyväksyy virallisesti. CCSBT hyväksyy säilyttämis- ja hoitotoimenpiteitä sinievätonnikalan säilyttämistä, hoitoa ja parasta mahdollista käyttöä varten. Tällaisista toimenpiteistä voi tulla unionia sitovia.

               (3)Euroopan parlamentin ja neuvoston asetuksessa (EU) N:o 1380/2013
                  12
                edellytetään, että unioni varmistaa kalastus- ja vesiviljelytoimien olevan ekologisesti kestäviä pitkällä aikavälillä sekä varmistaa niiden hoitamisen johdonmukaisesti taloudellisten, sosiaalisten ja työllisyyteen liittyvien etujen saavuttamista ja elintarvikkeiden saatavuuden parantamista koskevien tavoitteiden kanssa. Siinä edellytetään myös, että unioni soveltaa kalastuksenhoitoon ennalta varautuvaa lähestymistapaa ja pyrkii varmistamaan, että meren elollisia luonnonvaroja hyödynnetään siten, että pyydettävien lajien kannat palautetaan kestävän enimmäistuoton mahdollistavia tasoja suuremmiksi ja pidetään näillä tasoilla. Lisäksi säädetään, että unioni toteuttaa parhaiden käytettävissä olevien tieteellisten lausuntojen perusteella säilyttämis- ja hoitotoimenpiteitä, tukee tieteellisen tiedon ja tieteellisten lausuntojen tuottamista, lopettaa asteittain saaliiden poisheittämisen ja tukee kalastusmenetelmiä, jotka lisäävät kalastuksen valikoivuutta ja joilla vältetään ja vähennetään tahattomia saaliita mahdollisimman paljon ja joita käytettäessä kalastuksesta meriekosysteemiin ja kalavaroihin kohdistuvat vaikutukset jäävät pieniksi. Asetuksessa (EU) N:o 1380/2013 säädetään vielä nimenomaisesti, että unioni soveltaa edellä mainittuja tavoitteita ja periaatteita ulkoisia kalastussuhteitaan harjoittaessaan.

               (4)Kuten unionin ulkoasioiden ja turvallisuuspolitiikan korkean edustajan ja Euroopan komission yhteisessä tiedonannossa – Kansainvälinen valtamerten hallinnointi: valtamerten tulevaisuusohjelma
                  13
                ja neuvoston yhteisestä tiedonannosta antamissa päätelmissä
                  14
                todetaan, toimenpiteiden edistäminen alueellisten kalastuksenhoitojärjestöjen tukemiseksi ja niiden tehokkuuden ja tarvittaessa hallinnoinnin parantamiseksi on keskeisellä sijalla unionin toiminnassa näillä foorumeilla.

               (5)Komission tiedonannossa Euroopan parlamentille, neuvostolle, Euroopan talous- ja sosiaalikomitealle ja alueiden komitealle – EU:n strategia muoveista kiertotaloudessa
                  15
                – viitataan erityisiin toimenpiteisiin, joilla vähennetään muovijätettä ja merten pilaantumista sekä pyydysten katoamista tai hylkäämistä merellä.

               (6)On aiheellista vahvistaa vuosiksi 2019–2023 CCSBT:n kokouksissa unionin puolesta otettava kanta, koska CCSBT:n säilyttämis- ja täytäntöönpanotoimenpiteet tulevat olemaan unionia sitovia ja voivat vaikuttaa ratkaisevasti unionin säännöstön sisältöön erityisesti seuraavien osalta: neuvoston asetus (EY) N:o 1005/2008
                  16
               , neuvoston asetus (EY) N:o 1224/2009
                  17
                ja Euroopan parlamentin ja neuvoston asetus (EU) 2017/2403
                  18
               .

               (7)CCSBT:n kokouksissa unionin puolesta otettava kanta on nyt vahvistettu neuvoston päätöksellä 10125/14
                  19
               . On aiheellista kumota päätös 10125/14 ja korvata se uudella päätöksellä, joka kattaa vuodet 2019–2023.

               (8)Ottaen huomioon, että sinievätonnikalan levinneisyysalueen kalavarat ovat muutostilassa ja että näin ollen unionin kannassa on otettava huomioon viimeaikainen kehitys, mukaan lukien ennen CCSBT:n kokouksia tai niiden aikana esitetyt uudet tieteelliset ja muut olennaiset tiedot, olisi vuosiksi 2019–2023 vahvistettava SEU-sopimuksen 13 artiklan 2 kohdassa esitetyn unionin toimielinten keskenään tekemän vilpittömän yhteistyön periaatteen mukaisesti menettelyt unionin kannan vuosittain tehtävää tarkennusta varten,

               ON HYVÄKSYNYT TÄMÄN PÄÄTÖKSEN:

               1 artikla

               Sinievätonnikalan suojelukomission (CCSBT) laajennetun komission kokouksissa unionin puolesta otettava kanta määritetään liitteessä I.

               2 artikla

               CCSBT:n laajennetun komission kokouksissa otettavan unionin kannan vuosittain tehtävä tarkennus suoritetaan liitteen II mukaisesti.

               3 artikla

               Komission ehdotuksesta neuvosto arvioi ja tarvittaessa tarkistaa liitteessä I määritettyä unionin kantaa viimeistään vuonna 2024 pidettävää CCSBT:n vuosikokousta varten.

               4 artikla

               Kumotaan 26 päivänä toukokuuta 2014 annettu päätös 10125/14.

               5 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston päätös (EU) 2015/2437, annettu 14 päivänä joulukuuta 2015, unionin jäsenyyttä sinievätonnikalan suojelemista koskevan yleissopimuksen laajennetussa komissiossa koskevan Euroopan unionin ja sinievätonnikalan suojelukomission (CCSBT) välisen kirjeenvaihtona tehdyn sopimuksen tekemisestä Euroopan unionin puolesta (EUVL L 366, 23.12.2015, s. 27).

                     (2)

                        Euroopan parlamentin ja neuvoston asetus (EU) N:o 1380/2013 yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).

                     (3)

                        KOM(2011) 424, 13.7.2011.

                     (4)

                        COM(2018) 28 final, 16.1.2018.

                     (5)

                        JOIN(2016) 49 final, 10.11.2016.

                     (6)

                        7348/1/17 REV 1, 24.3.2017.

                     (7)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (8)

                        EUVL L 286, 29.10.2008, s. 1.

                     (9)

                        EUVL L 343, 22.12.2009, s. 1.

                     (10)

                        EUVL L 347, 28.12.2017, s. 81.

                     (11)

                        Neuvoston päätös (EU) 2015/2437, annettu 14 päivänä joulukuuta 2015, unionin jäsenyyttä sinievätonnikalan suojelemista koskevan yleissopimuksen laajennetussa komissiossa koskevan Euroopan unionin ja sinievätonnikalan suojelukomission (CCSBT) välisen kirjeenvaihtona tehdyn sopimuksen tekemisestä Euroopan unionin puolesta (EUVL L 366, 23.12.2015, s. 27).

                     (12)

                        Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).

                     (13)

                        JOIN(2016) 49 final, 10.11.2016.

                     (14)

                        7348/1/17 REV 1, 24.3.2017.

                     (15)

                        COM(2018) 28 final, 16.1.2018.

                     (16)

                        Neuvoston asetus (EY) N:o 1005/2008 laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä, asetusten (ETY) N:o 2847/93, (EY) N:o 1936/2001 ja (EY) N:o 601/2004 muuttamisesta sekä asetusten (EY) N:o 1093/94 ja (EY) N:o 1447/1999 kumoamisesta (EUVL L 286, 29.10.2008, s. 1).

                     (17)

                        Neuvoston asetus (EY) N:o 1224/2009, annettu 20 päivänä marraskuuta 2009, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta (EUVL L 343, 22.12.2009, s. 1).

                     (18)

                        Euroopan parlamentin ja neuvoston asetus (EU) 2017/2403, annettu 12 päivänä joulukuuta 2017, ulkoisten kalastuslaivastojen kestävästä hallinnoinnista ja neuvoston asetuksen (EY) N:o 1006/2008 kumoamisesta (EUVL L 347, 28.12.2017, s. 81).

                     (19)

                        Neuvoston päätös 10125/14, annettu 26 päivänä toukokuuta 2014, sinievätonnikalan suojelukomissiossa (CCSBT) Euroopan unionin puolesta otettavasta kannasta.

    ---documentbreak---

               EUROOPAN KOMISSIO
            Bryssel 8.3.2019
            COM(2019) 114 final
            LIITTEET
            asiakirjaan
            Ehdotus neuvoston päätökseksi
            sinievätonnikalan suojelemista koskevan yleissopimuksen laajennetussa komissiossa Euroopan unionin puolesta otettavasta kannasta ja päätöksen 10125/14 kumoamisesta

               LIITE I

               Sinievätonnikalan suojelemista koskevan yleissopimuksen laajennetussa komissiossa (CCSBT) unionin puolesta otettava kanta

               1.PERIAATTEET

               CCSBT:n puitteissa unioni

               a)toimii yhteisen kalastuspolitiikan yhteydessä soveltamiensa tavoitteiden ja periaatteiden mukaisesti, erityisesti soveltamalla asetuksen (EU) N:o 1380/2013 2 artiklan 2 kohdan mukaisesti ennalta varautuvaa lähestymistapaa ja kestävän enimmäistuoton mahdollistaviin tasoihin liittyviä tavoitteita ekosysteemilähtöisen lähestymistavan käytön edistämiseksi kalastuksenhoidossa, tahattomien saaliiden välttämiseksi ja vähentämiseksi niin pitkälle kuin mahdollista, saaliiden poisheittämisen lopettamiseksi asteittain ja kalastustoiminnasta meriekosysteemeihin ja niiden luontotyyppeihin kohdistuvien kielteisten vaikutusten minimoimiseksi sekä edistämällä taloudellisesti kannattavaa ja kilpailukykyistä unionin kalastusalaa kohtuullisen elintason turvaamiseksi kalastustoiminnasta riippuvaisille tahoille ottaen samalla huomioon kuluttajien edut;

               b)pyrkii siihen, että sidosryhmät osallistuvat asianmukaisesti CCSBT:n toimenpiteiden valmisteluvaiheeseen, ja varmistaa, että CCSBT:n puitteissa toteutettavat toimenpiteet ovat CSBT-yleissopimuksen mukaisia;

               c)varmistaa, että CCSBT:n puitteissa hyväksytyt toimenpiteet ovat kansainvälisen oikeuden, ja erityisesti vuonna 1982 tehdyn YK:n merioikeusyleissopimuksen, vuonna 1995 tehdyn hajallaan olevien kalakantojen ja laajasti vaeltavien kalakantojen säilyttämistä ja hoitoa koskevan YK:n sopimuksen, aavan meren kalastusalusten kansainvälisten suojelu- ja hoitotoimenpiteiden noudattamisen edistämisestä vuonna 1993 tehdyn sopimuksen sekä satamavaltion toimenpiteistä vuonna 2009 tehdyn elintarvike- ja maatalousjärjestön sopimuksen määräysten, mukaisia;

               d)pyrkii ottamaan kantoja, jotka vastaavat alueellisten kalastuksenhoitojärjestöjen samalla alueella soveltamia parhaita käytäntöjä;

               e)pyrkii yhtenäisyyteen ja synergiaan unionin kahdenvälisissä kalastussuhteissaan kolmansien maiden kanssa harjoittaman politiikan kanssa ja varmistaa johdonmukaisuuden suhteessa muuhun politiikkaansa, erityisesti ulkosuhteiden, työllisyyden, ympäristön, kaupan, kehityksen sekä tutkimuksen ja innovoinnin aloilla;

               f)varmistaa unionin kansainvälisten sitoumusten noudattamisen;

               g)toimii yhteisen kalastuspolitiikan ulkoisesta ulottuvuudesta annetusta komission tiedonannosta 19. maaliskuuta 2012 annettujen neuvoston päätelmien
                  1
                mukaisesti;

               h)pyrkii luomaan tasapuoliset toimintaedellytykset unionin laivastolle sinievätonnikalan levinneisyysalueella samojen periaatteiden ja vaatimusten perusteella kuin sovelletaan unionin lainsäädännön mukaan, sekä edistämään näiden periaatteiden ja vaatimusten yhdenmukaista soveltamista;

               i)noudattaa unionin ulkoasioiden ja turvallisuuspolitiikan korkean edustajan ja Euroopan komission yhteistä tiedonantoa – Kansainvälinen valtamerten hallinnointi: valtamerten tulevaisuusohjelma
                  2
                ja neuvoston yhteisestä tiedonannosta antamia päätelmiä
                  3
                sekä edistää toimenpiteitä CCSBT:n tukemiseksi ja sen tehokkuuden ja tarvittaessa hallinnon ja toimintakyvyn parantamiseksi (erityisesti tieteellisen toiminnan, vaatimusten noudattamisen, läpinäkyvyyden ja päätöksenteon osalta) panoksena valtamerten kestävään hallinnointiin sen kaikissa ulottuvuuksissa;

               j)edistää koordinointia alueellisten kalastuksenhoitojärjestöjen ja meriä koskevien alueellisten yleissopimusten välillä ja tapauksen mukaan yhteistyötä maailmanlaajuisten organisaatioiden kanssa niiden toimeksiannon puitteissa;

               k)edistää koordinointia ja yhteistyötä muiden tonnikalan alueellisten kalastuksenhoitojärjestöjen kanssa, esimerkiksi aktivoimalla uudelleen niin kutsutun Koben prosessin tonnikalan alueellisten kalastuksenhoitojärjestöjen osalta ja laajentamalla sitä niin, että se koskee kaikkia alueellisia kalastuksenhoitojärjestöjä.

               2.SUUNTAVIIVAT

               Unioni pyrkii tapauksen mukaan tukemaan sitä, että CCSBT toteuttaa seuraavat toimenpiteet:

               a)kalavarojen säilyttämis- ja hoitotoimenpiteet sinievätonnikalan levinneisyysalueella parhaiden käytettävissä olevien tieteellisten lausuntojen perusteella; mukaan lukien sellaiset CCSBT:n säätelemiin meren elollisiin luonnonvaroihin liittyvät suurimpia sallittuja saaliita (TACit) ja kiintiöitä tai pyyntiponnistuksen säätelyä koskevat toimenpiteet, joiden avulla saavutetaan asteittain kestävää enimmäistuottoa vastaava taso viimeistään vuonna 2020. Tarvittaessa kyseisiin säilyttämis- ja hoitotoimenpiteisiin on sisällyttävä erityistoimenpiteitä liikakalastuksesta kärsiviä kantoja varten pyyntiponnistuksen pitämiseksi käytettävissä olevien kalastusmahdollisuuksien mukaisena;

               b)toimenpiteet laittoman, ilmoittamattoman ja sääntelemättömän kalastuksen (LIS-kalastuksen) ehkäisemiseksi, estämiseksi ja poistamiseksi sinievätonnikalan levinneisyysalueella, mukaan lukien LIS-alusten luettelointi;

               c)seuranta-, valvonta- ja tarkkailutoimenpiteet sinievätonnikalan levinneisyysalueella, jotta voidaan varmistaa valvonnan tehokkuus sekä vastaavuus CCSBT:n hyväksymien toimenpiteiden kanssa;

               d)toimenpiteet kalastustoiminnasta meriluonnon monimuotoisuuteen ja meriekosysteemeihin ja niiden luontotyyppeihin kohdistuvien kielteisten vaikutusten minimoimiseksi, mukaan lukien toimenpiteet, joilla pyritään vähentämään merten pilaantumista, estämään muovin päästämistä mereen ja vähentämään meressä olevasta muovista meriluonnon monimuotoisuudelle ja meriekosysteemeille aiheutuvia vaikutuksia, sinievätonnikalan levinneisyysalueella olevia herkkiä meriekosysteemejä koskevat suojelutoimenpiteet YK:n yleiskokouksen päätöslauselmien mukaisesti sekä toimenpiteet tahattomien saaliiden, erityisesti vaarantuneiden meressä elävien lajien saaliiden, välttämiseksi ja vähentämiseksi niin pitkälle kuin mahdollista ja saaliiden poisheittämisen lopettamiseksi asteittain;

               e)toimenpiteet kalojen yhteenkokoamiseen käytettävien välineiden (FAD) käytön hallinnoimiseksi erityisesti tietojenkeruun parantamiseksi, käytön määrän arvioimiseksi tarkasti ja käytön jäljittämiseksi ja seuraamiseksi, vaarantuneiden tonnikalalajien kantoihin kohdistuvien vaikutusten vähentämiseksi, kohde- ja muihin lajeihin ja ekosysteemiin kohdistuvien vaikutusten pienentämiseksi sekä meren roskaantumisen vähentämiseksi;

               f)toimenpiteet hylättyjen, kadonneiden tai muuten poisheitettyjen pyydysten vaikutusten vähentämiseksi valtameressä ja kyseisten pyydysten tunnistamisen ja talteenoton helpottamiseksi;

               g)toimenpiteet pelkästään hainevien keräämiseksi harjoitettavan kalastuksen kieltämiseksi sekä sen edellyttämiseksi, että kaikki hait puretaan aluksesta siten, että evät ovat niissä luonnollisesti kiinni;

               h)suositukset, tarvittaessa ja asiaankuuluvien perustamisasiakirjojen sallimassa laajuudessa, kalastusalan työtä koskevan Kansainvälisen työjärjestön (ILO) yleissopimuksen täytäntöönpanon tukemiseksi;

               i)muut tekniset toimenpiteet CCSBT:n alaisten elinten ja työryhmien lausuntojen perusteella.

               LIITE II

               sinievätonnikalan suojelemista koskevan yleissopimuksen laajennetun komission kokouksissa

               otettavan unionin kannan vuosittain tehtävä tarkennus

               Ennen jokaista CCSBT:n laajennetun komission kokousta, kun kyseisen elimen on tehtävä päätöksiä, joilla on unioniin kohdistuvia oikeudellisia vaikutuksia, on toteutettava tarvittavat toimenpiteet, jotta unionin puolesta esitettävässä kannassa voidaan ottaa huomioon uusimmat komissiolle toimitetut tieteelliset ja muut olennaiset tiedot, liitteessä I esitettyjen periaatteiden ja suuntaviivojen mukaisesti.

               Tätä tarkoitusta varten Euroopan komissio toimittaa neuvostolle tai sen valmisteluelimille riittävän aikaisin ennen kutakin CCSBT:n kokousta kyseisiin tietoihin perustuvan asiakirjan, jossa esitetään unionin kannan ehdotetun tarkennuksen erityispiirteet unionin puolesta esitettävän kannan yksityiskohdista käytävää keskustelua ja niiden hyväksymistä varten.

               Jos jossakin CCSBT:n kokouksessa, mukaan lukien paikalla pidettävät kokoukset, ei päästä yksimielisyyteen uusien seikkojen ottamisesta huomioon unionin kannassa, asia saatetaan neuvoston tai sen valmisteluelinten käsiteltäväksi.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final, 10.11.2016.

                     (3)

                        7348/1/17 REV 1, 24.3.2017.